ddrg/super_eurlex huggingface dataset:
DA Den Europæiske Unions Tidende C 251/7

Meddelelse fra Republikken Letland om gensidighed på visumområdet (1)

(2005/C 251/10)

Republikken Letlands faste repræsentation ved EU skal herved gøre Generalsekretariatet for Rådet for Den Europæiske Union opmærksom på følgende:

Letland indførte, da det blev medlem af Den Europæiske Union, ensidigt visumfritagelse for statsborgere fra Brasilien i overensstemmelse med Rådets forordning (EF) nr. 539/2001 om fastlæggelse af listen over de tredjelande, hvis statsborgere skal være i besiddelse af visum ved passage af de ydre grænser, og listen over de tredjelande, hvis statsborgere er fritaget for dette krav.

I medfør af artikel 2 i Rådets forordning (EF) nr. 851/2005 om ændring af forordning (EF) nr. 539/2001 om fastlæggelse af listen over de tredjelande, hvis statsborgere skal være i besiddelse af visum ved passage af de ydre grænser, og listen over de tredjelande, hvis statsborgere er fritaget for dette krav, med hensyn til gensidighedsmekanismen ønsker Letland at meddele Rådet og Kommissionen, at Brasilien fortsat ensidigt kræver visum for Republikken Letlands statsborgere.

I betragtning af ovenstående og i overensstemmelse med den solidaritetsmekanisme, der er fastsat i forordning nr. 539/2001 og forordning nr. 851/2005 om ændring af forordning nr. 539/2001, med henblik på at tilvejebringe fuld gensidighed i forhold til samtlige medlemsstater finder Letland, at der må træffes passende foranstaltninger for at sikre, at alle EU-statsborgere kan rejse ind på Brasiliens område på samme vilkår.

Republikken Letlands faste repræsentation ved EU benytter lejligheden til at forsikre Generalsekretariatet for Rådet for Den Europæiske Union om sin højagtelse.

(1) Denne meddelelse offentliggøres i overensstemmelse med artikel 2 i Rådets forordning (EF) nr. 851/2005 af 2. juni 2005 (EUT L 141 af 4.6.2005, s. 3) om ændring af forordning (EF) nr. 539/2001 af 15. marts 2001 (EFT L 81 af 21.3.2001, s. 1).
DA Den Europæiske Unions Tidende C 251/2

Meddelelse fra Republikken Letland om gensidighed på visumområdet (1)

(2005/C 251/03)

Republikken Letlands faste repræsentation ved EU skal herved gøre Generalsekretariatet for Rådet for Den Europæiske Union opmærksom på følgende:

Letland indførte, da det blev medlem af Den Europæiske Union, ensidigt visumfritagelse for statsborgere fra Republikken Nicaragua i overensstemmelse med Rådets forordning (EF) nr. 539/2001 om fastlæggelse af listen over de tredjelande, hvis statsborgere skal være i besiddelse af visum ved passage af de ydre grænser, og listen over de tredjelande, hvis statsborgere er fritaget for dette krav.

Letland ønsker at meddele Rådet og Kommissionen, at Republikken Nicaragua ganske vist ikke kræver visum af Republikken Letlands statsborgere, men disse har pligt til at anskaffe sig et turistkort, når de ankommer til Republikken Nicaragua. Denne situation kan — på baggrund af betragtning 4 i præamblen til Rådets forordning (EF) nr. 851/2005 om ændring af forordning (EF) nr. 539/2001 om fastlæggelse af listen over de tredjelande, hvis statsborgere skal være i besiddelse af visum ved passage af de ydre grænser, og listen over de tredjelande, hvis statsborgere er fritaget for dette krav, med hensyn til gensidighedsmekanismen — ikke betragtes som fuld gensidighed.

I betragtning af ovenstående og i overensstemmelse med den solidaritetsmekanisme, der er fastsat i forordning nr. 539/2001 og forordning nr. 851/2005 om ændring af forordning nr. 539/2001, med henblik på at tilvejebringe fuld gensidighed i forhold til samtlige medlemsstater finder Letland, at der må træffes passende foranstaltninger for at sikre, at alle EU-statsborgere kan rejse ind på Republikken Nicaraguas område på samme vilkår.

Republikken Letlands faste repræsentation ved EU benytter lejligheden til at forsikre Generalsekretariatet for Rådet for Den Europæiske Union om sin højagtelse.

(1) Denne meddelelse offentliggøres i overensstemmelse med artikel 2 i Rådets forordning (EF) nr. 851/2005 af 2. juni 2005 (EUT L 141 af 4.6.2005, s. 3) om ændring af forordning (EF) nr. 539/2001 af 15. marts 2001 (EFT L 81 af 21.3.2001, s. 1).
DA Den Europæiske Unions Tidende C 327/1

Meddelelse fra Den Slovakiske Republik om gensidighed på visumområdet (1)

(2005/C 327/01)

Den Slovakiske Republiks faste repræsentation ved Den Europæiske Union skal herved i medfør af artikel 1, stk. 4, litra f), i Rådets forordning (EF) nr. 539/2001 af 15. marts 2001, som ændret ved Rådets forordning (EF) nr. 851/2005 af 2. juni 2005 meddele Rådet for Den Europæiske Union og Europa-Kommissionen, at Republikken Panama ved skrivelse af 22. august 2005 har meddelt, at den har ophævet visumkravet for statsborgere fra Den Slovakiske Republik med hensyn til alle pastyper.

Den Slovakiske Republiks faste repræsentation ved Den Europæiske Union benytter lejligheden til at forsikre Rådet for Den Europæiske Union og Europa-Kommissionen om sin højagtelse og venskab.

(1) Denne meddelelse offentliggøres i overensstemmelse med artikel 1, stk. 4, litra f), i Rådets forordning (EF) nr. 851/2005 af 2. juni 2005 (EUT L 141 af 4.6.2005, s. 3) om ændring af forordning (EF) nr. 539/2001 af 15. marts 2001 (EFT L 81 af 21.3.2001, s. 1).
DA Den Europæiske Unions Tidende C 327/2

Meddelelse fra Republikken Estland om gensidighed på visumområdet (1)

(2005/C 327/02)

Republikken Estlands faste repræsentation ved EU skal hermed i medfør af artikel 1, stk. 4, litra f), i Rådets forordning (EF) nr. 539/2001 af 15. marts 2001 som ændret ved Rådets forordning (EF) nr. 851/2005 af 2. juni 2005 give Rådet for Den Europæiske Union og Europa-Kommissionen meddelelse om, at Republikken Panama i note af 21. september 2005 har meddelt, at der Republikken Panamas regering har besluttet, at estiske statsborgere fra den 6. juni 2005 er fritaget for visumkrav ved indrejse i landet.

Republikken Estlands faste repræsentation ved EU benytter lejligheden til at overbringe Rådet for Den Europæiske Union og Europa-Kommissionen forsikringen om sin mest udmærkede højagtelse.

(1) Denne meddelelse offentliggøres i overensstemmelse med artikel 1, stk. 4, litra f), i Rådets forordning (EF) nr. 851/2005 af 2. juni 2005 (EUT L 141 af 4.6.2005, s. 3) om ændring af forordning (EF) nr. 539/2001 af 15. marts 2001 (EFT L 81 af 21.3.2001, s. 1).
DA Den Europæiske Unions Tidende C 322/17

Udpegelse af den dommer, der afløser EU-Personalerettens præsident som den dommer, der behandler sager om foreløbige forholdsregler

(2005/C 322/10)

I henhold til artikel 3, stk. 4, i afgørelse 2004/752 og artikel 106 i procesreglementet for Retten i Første Instans har EU-Personaleretten den 30. november 2005 besluttet, at dommer S. VAN RAEPENBUSCH, der er formand for 2. Afdeling, for den periode, der løber fra den dag, hvor Domstolens præsidents beslutning om, at EU-Personaleretten er behørigt oprettet, offentliggøres i EU-Tidende, og indtil den 30. september 2006, afløser præsidenten for EU-Personaleretten som den dommer, der behandler sager om foreløbige forholdsregler, såfremt præsidenten har forfald.
DA Den Europæiske Unions Tidende C 322/16

Oprettelse og sammensætning af afdelingerne, valg af afdelingsformænd og tilknytning af dommerne til afdelingerne

(2005/C 322/08)

I henhold til artikel 3, stk. 3 og 4, og artikel 4 i Rådets afgørelse 2004/752/EF, Euratom, af 2. november 2004 om oprettelse af en ret for EU-personalesager (1), artikel 4, stk. 2 og 3, i bilag I til Domstolens statut og artikel 10 i procesreglementet for Retten i Første Instans har EU-Personaleretten den 30. november 2005 besluttet at sætte retten i tre afdelinger og i plenum. Den har endvidere for en periode, der løber fra den 30. november 2005 til den 30. september 2008, valgt H. KREPPEL og S. VAN RAEPENBUSCH som afdelingsformænd og tilknyttet dommerne til følgende afdelinger:

1. Afdeling

H. KREPPEL, afdelingsformand

H. TAGARAS og S. GERVASONI, dommere

2. Afdeling

S. VAN RAEPENBUSCH, afdelingsformand

I. BORUTA og H. KANNINEN, dommere

3. Afdeling, der sættes med tre dommere

P. MAHONEY, præsident for Retten for EU-personalesager (2)

I. BORUTA, H. KANNINEN, H. TAGARAS og S. GERVASONI, dommere.

Sidstnævnte afdeling sættes med præsidenten og skiftevis enten dommerne I. BORUTA og H. TAGARAS eller dommerne H. KANNINEN og S. GERVASONI, medmindre andet tilsiges af forbindelser mellem sagerne.

(1) EUT 2004 L 333, s. 7.

(2) EUT 2005 C 271, s. 27.
—

De ovenfor anførte fordelingsregler kan fraviges på grund af forbindelser mellem sagerne og for at sikre en afbalanceret og nogenlunde varieret arbejdsbyrde inden for EU-Personaleretten.
DA Den Europæiske Unions Tidende C 322/17

Meddelelse

(2005/C 322/11)

Den 30. november 2005 har justitssekretær ved Retten for EU-Personalesager, Waltraud Hakenberg (1), i henhold til artikel 4 og 20 i procesreglementet for Retten i Første Instans og artikel 3, stk. 4, i Rådets afgørelse 2004/752/EF, Euratom, af 2. november 2004 om oprettelse af en ret for EU-personalesager aflagt ed og har påbegyndt sin embedsvirksomhed for en periode på seks år, der udløber den 29. november 2011.

(1) EUT 2005 C 296, s. 39.
DA Den Europæiske Unions Tidende C 321/2

Høringskonsulentens endelige rapport i sag COMP/M.2139 — Bombardier/Adtranz

(udarbejdet i henhold til artikel 15 og 16 i Kommissionens afgørelse 2001/462/EF, EKSF af 23. maj 2001 om høringskonsulentens kompetenceområde under behandlingen af visse konkurrencesager — EFT L 162 af 19.6.2001, s. 21)

(2005/C 321/02)

(EØS-relevant tekst)

Den 3. april 2001 erklærede Kommissionen en fusion, hvorved Bombardier Inc. i overensstemmelse med artikel 3, stk. 1, litra b), i Rådets forordning (EØF) nr. 4064/89 erhvervede enekontrol med virksomheden DaimlerChrysler Rail Systems GmbH (ADtranz), forenelig med fællesmarkedet og EØS-aftalen. Denne erklæring om forenelighed blev gjort betinget af, at betingelserne og forpligtelserne i bilaget til beslutningen blev overholdt fuldt ud.

En af betingelserne vedrørte den østrigske virksomhed Elin EBG Traction (i det følgende benævnt »ETR«), der leverer elektriske fremdriftssystemer til bl.a. regionaltrafiktog og sporvogne/lette skinnekøretøjer. Eftersom ETR's strukturelle bånd til Bombardier skulle brydes for at gøre den påtænkte fusion forenelig med fællesmarkedet, var der behov for at sikre ETR en vis arbejdsmængde, således at virksomheden kunne overleve rent økonomisk. Bombardier blev derfor forpligtet til at indgå en fællesudviklingsaftale med ETR med henblik på at fastholde samarbejdet mellem disse to virksomheder frem til 2006 om bygningen af sporvogne af CityRunner Linz-typen, hvortil ETR leverer de elektriske fremdriftselementer.

Begrundelsen for denne forpligtelse vil sandsynligvis snart ikke længere være til stede, idet Siemens har planer om at overtage enekontrollen med VA Tech og dermed også kontrollen med ETR. Derfor står ETR over for en ændring i sine finansielle forhold, hvorefter virksomheden ikke længere vil have behov for sikre ordrer fra Bombardier for at overleve. Det vil med andre ord ikke længere være nødvendigt at forpligte Bombardier til at købe elektriske fremdriftselementer til sine sporvogne af CityRunner Linz-typen hos ETR, hvis Siemens overtager enekontrollen med ETR.

Forudsat at godkendelsesbeslutningen i sag COMP/M.3653 — Siemens/VA Tech træder i kraft, og at Siemens overtager enekontrollen med VA Tech i overensstemmelse med den pågældende beslutning, foreslås det i det her omhandlede beslutningsudkast at annullere førnævnte forpligtelse for Bombardier i overensstemmelse med artikel 8, stk. 5, i Rådets forordning (EØF) nr. 4064/89.

Eftersom beslutningsudkastet blot fritager Bombardier for en forpligtelse, og eftersom Siemens i sit brev af 16. juni 2005 udtrykkeligt giver afkald på eventuelle rettigheder, der måtte følge af denne forpligtelse, giver sagen ikke anledning til særlige bemærkninger angående retten til at blive hørt.
DA Den Europæiske Unions Tidende C 310/1

Meddelelse fra Island om gensidighed på visumområdet (1)

(2005/C 310/01)

Jeg henviser til min skrivelse af dags dato, hvori jeg meddelte Dem, at Island tilslutter sig indholdet af Rådets forordning (EF) nr. 851/2005 om ændring af forordning (EF) nr. 539/2001 med hensyn til gensidighedsmekanismen, i fortsættelse af Deres meddelelse til Island om, at Rådet har vedtaget ovennævnte retsakt, i overensstemmelse med artikel 8, stk. 2, litra a), i den aftale, som Rådet for Den Europæiske Union har indgået med Republikken Island og Kongeriget Norge om disse to staters associering i gennemførelsen, anvendelsen og udviklingen af Schengen-reglerne.

Island kan afgive følgende meddelelse:

I overensstemmelse med artikel 2 i Rådets forordning (EF) nr. 851/2005 af 2. juni 2005 om ændring af forordning (EF) nr. 539/2001skal jeg herved meddele Dem, at statsborgere i Republikken Island er undergivet visumpligt i følgende tredjelande, som er opført i bilag II til forordning (EF) nr. 539/2001:

— Australien

— Brunei Darussalam

— Nicaragua

— Panama

— Paraguay

(1) Denne meddelelse offentliggøres i overensstemmelse med artikel 2 i Rådets forordning (EF) nr. 851/2005 af 2. juni 2005 (EUT L 141 af 4.6.2005, s. 3) om ændring af forordning (EF) nr. 539/2001 af 15. marts 2001 (EFT L 81 af 21.3.2001, s. 1).
DA Den Europæiske Unions Tidende C 309/9

Meddelelse fra Irland i overensstemmelse med Europa-Parlamentets og Rådets direktiv 94/22/EF af 30. maj 1994 om betingelser for tildeling og udnyttelse af tilladelser til prospektering, efterforskning og produktion af kulbrinter

Bekendtgørelse af 2006-tilladelsesrunden — Slyne-, Erris- og Donegal-bækkenerne

(2005/C 309/04)

(EØS-relevant tekst)

Under henvisning til artikel 3, stk. 2, litra a), i ovennævnte direktiv meddeler ministeriet for kommunikation og hav- og naturressourcer hermed, at der i forhold til den tidligere bekendtgørelse i De Europæiske Fællesskabers Tidende C 299 af 27. oktober 1994 er sket en ændring med hensyn til de områder, der kan gives tilladelse til.

Efterforskning af kulbrinter — grænsetilladelsesrunden i Slyne-, Erris- og Donegal-bækkenerne

Et område, der omfatter 73 hele blokke og 31 blokafsnit i Slyne-, Erris- og Donegal-bækkenerne, er udpeget som grænseområde og skal indgå i tilladelsesrunden for olieefterforskning. Indtil den 15. marts 2006, som er rundens udløbsdato, vil der ikke blive givet efterforskningstilladelser eller option til nogen af blokkene i runden.

Liste over blokkene (73 hele blokke og 31 blokafsnit)

Blok 6/26, 6/27 (afsnit), 6/28 (afsnit), 6/29 (afsnit)

Blok 11/23 (afsnit), 11/28 (afsnit), 11/29, 11/30

Blok 12/2 (afsnit), 12/3 (afsnit), 12/4, 12/5, 12/7 (afsnit), 12/8 (afsnit), 12/9, 12/10, 12/11 (afsnit), 12/12 (afsnit), 12/13, 12/14, 12/15, 12/16 (afsnit), 12/17, 12/18, 12/19, 12/21, 12/22, 12/23, 12/24, 12/26, 12/27

Blok 13/1, 13/2, 13/3, 13/4, 13/5, 13/6, 13/8, 13/9, 13/10, 13/11 (afsnit), 13/12 (afsnit), 13/13, 13/14, 13/15

Blok 14/1, 14/2, 14/3, 14/4 (afsnit), 14/6, 14/7, 14/8, 14/9, 14/10 (afsnit)

Blok 18/14 (afsnit), 18/15 (afsnit), 18/19 (afsnit), 18/20 (afsnit), 18/23, 18/24, 18/25 (afsnit), 18/28, 18/29, 18/30 (afsnit)

Blok 19/2 (afsnit), 19/3 (afsnit), 19/4 (afsnit), 19/5, 19/7 (afsnit), 19/9, 19/11 (afsnit), 19/12 (afsnit), 19/13, 19/16 (afsnit), 19/17 (afsnit), 19/21 (afsnit), 19/22, 19/26

Blok 20/1

Blok 27/2, 27/3, 27/4, 27/5, 27/6, 27/7, 27/8, 27/9, 27/10, 27/11, 27/12, 27/13, 27/14, 27/15, 27/16, 27/17, 27/18, 27/19, 27/21, 27/22, 27/23, 27/24, 27/26, 27/27, 27/28

Udløbsdato: onsdag den 15. marts 2006

Under henvisning til artikel 5, stk. 1, litra a) og b), i det ovennævnte direktiv meddeler ministeriet for kommunikation, hav- og naturressourcer, at Petroleum Affairs Division har offentliggjort kriterierne for udstedelse af tilladelserne på sit nedsted (www.pad.ie).

Nærmere oplysninger om 2006-tilladelsesrunden kan fås hos
—

I overensstemmelse med afsnit 1 og 2 i Industri- og Handelsministeriets bekendtgørelse 19/94 (VIII.5) om distriktsmineinspektoraternes hovedsæder og jurisdiktion [A bányakapitányságok székhelyének és illetékességének megállapításáról szóló 19/1994. (VIII. 5.) IKM [Ipari és Kereskedelmi Minisztérium] rendelet] er Minedirektoratets lokalafdelinger (distriktsinspektoraterne) fordelt således: 1. Inspektoratet for Miskolc-distriktet, Miskolci Bányakapitányság: Jurisdiktion: amterne Borsod-Abaúj-Zemplén, Hajdú-Bihar, Heves, Nógrád og Szabolcs-Szatmár-Bereg. Adresse: H-3501 Miskolc, Soltész Nagy Kálmán út 5. 2. Inspektoratet for Pécs-distriktet, Pécsi Bányakapitánysá: Jurisdiktion: amterne Baranya, Tolna, Somogy og Zala. Adresse: H-7601 Pécs, József Attila u. 5. 3. Inspektoratet for Szolnok-distriktet, Szolnoki Bányakapitányság: Jurisdiktion: Budapest by og amterne Bács-Kiskun, Békés, Csongrád, Jász-Nagykun-Szolnok og Pest. Adresse: H-5001 Szolnok, Templom u. 5. 4. Inspektoratet for Veszprémi-distriktet, Veszprémi Bányakapitányság: Jurisdiktion: amterne Fejér, Győr-Moson-Sopron, Komárom-Esztergom, Vas og Veszprém. Adresse: H-8201 Veszprém, Budapest út 2.
DA Den Europæiske Unions Tidende C 297/2

Høringskonsulentens endelige rapport i sag COMP /M.3625 — Blackstone/Acetex

(udarbejdet i henhold til artikel 15 i Kommissionens afgørelse 2001/462/EF, EKSF af 23. maj 2001 om høringskonsulentens kompetenceområde under behandlingen af visse konkurrencesager — EFT L 162 af 19.6.2001)

(2005/C 297/02)

(EØS-relevant tekst)

Den 20. januar 2005 modtog Kommissionen i henhold til artikel 4 i Rådets forordning (EF) nr. 139/2004 (1) en anmeldelse af en planlagt fusion, hvorved virksomheden Celanese Corporation (»Celanese«), som kontrolleres af Blackstone Crystal Holdings Capital Partners, Cayman Islands (»Blackstone«), ved køb af aktier erhverver kontrol, jf. artikel 3, stk. 1, litra b), i Rådets forordning, over hele Acetex Corporation, Canada (»Acetex«).

Efter at have gennemgået de oplysninger, som parterne i den planlagte fusion har indsendt, og foretaget en indledende markedsundersøgelse konkluderede Kommissionen, at den anmeldte transaktion gav anledning til alvorlig tvivl om, hvorvidt den er forenelig med fællesmarkedet og EØS-aftalen. Den 10. marts 2005 indledte Kommissionen derfor proceduren efter fusionsforordningens artikel 6, stk. 1, litra c).

Efter en detaljeret markedsundersøgelse konkluderede Kommissionens tjenestegrene, at den planlagte fusion ikke i væsentlig grad ville hæmme den effektive konkurrence på de markeder, der berøres af sagen. Der blev derfor ikke sendt nogen klagepunktsmeddelelse til parterne.

Under markedsundersøgelsen fik parterne adgang til centrale dokumenter, jf. kapitel 7.2 i GD Konkurrences retningslinjer for god praksis ved behandling af fusionssager.

Sagen giver ikke anledning til nogen særlige bemærkninger for så vidt angår retten til at blive hørt.

Bruxelles, den 29. juni 2005. Karen WILLIAMS

(1) EUT L 24 af 29.1.2004, s. 1.
77.

Den tilsynsførende tilkendegiver ikke desto mindre sin mening om forslagets proportionalitet i denne udtalelse. Det betyder for det første, at opbevaring af trafik- og lokaliseringsdata ikke i sig selv er et tilstrækkeligt eller effektivt tiltag. Der er behov for yderligere foranstaltninger for at sikre, at myndighederne har en målrettet og hurtig adgang til de data, de har brug for i en bestemt sag. For det andet skal forslaget — begrænse opbevaringsperioderne. Perioderne skal afspejle de påviste behov for retshåndhævelse — begrænse antallet af data, der skal lagres. Dette antal skal afspejle de påviste behov for retshåndhævelse, og det skal sikres, at der ikke er adgang til indholdsdata — indeholde tilstrækkelige sikkerhedsforanstaltninger.
4.

Det rådgivende udvalg er enigt med Kommissionen i, at den anmeldte fusion ikke hæmmer den effektive konkurrence betydeligt inden for fællesmarkedet eller en væsentlig del heraf, navnlig ved etablering eller styrkelse af en dominerende stilling, og at fusionen derfor skal erklæres forenelig med fællesmarkedet og EØS-aftalen i henhold til fusionsforordningens artikel 2, stk. 2, og artikel 8, stk. 1, og EØS-aftalens artikel 57.
5.

Et flertal i det rådgivende udvalg er enigt med Kommissionen i, at de af parterne fremsendte tilsagn er utilstrækkelige til at fjerne a) de konkurrencemæssige problemer på engrosmarkedet for elektricitet, som skyldes de horisontale virkninger af transaktionen (eliminering af den vigtigste potentielle konkurrent) b) de konkurrencemæssige problemer på engrosmarkedet for elektricitet, som skyldes følgende vertikale virkninger: i. den privilegerede adgang til gasinfrastruktur ii. forøgelse af konkurrenternes omkostninger iii. adgang til fortrolige oplysninger (gaspriser og daglige gasnomineringer) c) de konkurrencemæssige problemer på markedet for hjælpeydelser d) de konkurrencemæssige problemer inden for detailsalg af elektricitet til LIC'er e) de konkurrencemæssige problemer inden for detailsalg af elektricitet til småkunder f) de konkurrencemæssige problemer på markedet for salg af gas til CCGT'er g) de konkurrencemæssige problemer på markedet for salg af gas til LDC'er h) de konkurrencemæssige problemer på markedet for salg af gas til LIC'er i) de konkurrencemæssige problemer på markedet/markederne for salg af gas til småkunder, og at fusionen derfor bør erklæres for uforenelig med fællesmarkedet. Et mindretal undlader at tage stilling.
DA Den Europæiske Unions Tidende C 63/35

Meddelelse fra Det Forenede Kongeriges regering i medfør af Europa-Parlamentets og Rådets direktiv 94/22/EF om betingelser for tildeling og udnyttelse af tilladelser til prospektering, efterforskning og produktion af kulbrinter

(2006/C 63/03)

(EØS-relevant tekst)

DET FORENEDE KONGERIGES MEDDELELSE OM DEN 24. OFFSHORE OLIE- OG GASLICENSRUNDE

DEPARTEMENTET FOR HANDEL OG INDUSTRI

Petroleum Act 1998

Offshore licensrunde

Handels- og industriministeren opfordrer interesserede til at ansøge om »Seaward Production Licences« (produktionstilladelser) for nærmere afgrænsede arealer på Det Forenede Kongeriges kontinentalsokkel.

Denne opfordring vedrører blokke og blokafsnit, som på tidspunktet for offentliggørelsen af denne meddelelse ikke er omfattet af eksisterende produktionstilladelser, på arealerne anført på de kort, som er fremlagt i handels- og industriministeriet, hvor de i forbindelse med denne meddelelse kan beses efter forudgående aftale (tlf. (44) (0)20 72 15 50 32) mandag til fredag, kl. 9.15-16.45.

Der findes detaljerede oplysninger om udbuddet, herunder lister og kort over det udbudte areal og vejledning om licenser og tilknyttede betingelser samt ansøgervejledning på nedenstående webadresse for Energy Resources Development Unit (ERDU).

Alle ansøgninger vurderes i henhold til betingelserne i Hydrocarbons Licensing Directive Regulations 1995 (S.I. 1995 No. 1434) og på baggrund af det vedvarende behov for hurtig, grundig, effektiv og sikker efterforskning af olie- og gasressourcer inden for Det Forenede Kongerige under behørig hensyntagen til miljøet. Kriterierne er opstillet i ( Den Europæiske Unions Tidende EUT C 56 af 4.3.2004, s. 3) afsnit 9 til og med 14. Der findes yderligere uddybende vejledning i relation til dette udbud på webadressen for Energy Resources Development Unit (ERDU): http://www.og.dti.gov.uk/

Licenser

I de tilfælde, hvor ministeren tilbyder en licens i henhold til dette udbud, fremsættes tilbuddet inden for tolv måneder efter datoen for offentliggørelse af denne meddelelse.

Ministeren påtager sig intet ansvar for evt. udgifter, som ansøgeren har haft i forbindelse med at overveje eller foretage ansøgningen.

Strategisk miljøvurdering

DTI (Department of Trade and Industry) har udført en strategisk miljøvurdering af det samlede udbudte område i henhold til den standard, som er påkrævet i direktiv 2001/42/EF vedrørende vurderingen af bestemte planers og programmers indvirkning på miljøet. Resultatet af vurderingen findes på webadressen for Energy Resources Development Unit (ERDU): http://www.og.dti.gov.uk/

Administration af licenser: Energy Resources Development Unit (ERDU), Department of Trade and Industry, 1 Victoria Street, London SW1H 0ET, United Kingdom (tlf. (44) (0)20 72 15 50 32, fax (44) (0)20 72 15 50 70).

Webadresse for Energy Resources Development Unit (ERDU): http://www.og.dti.gov.uk/